Suchinthana/ta-wikipedia huggingface dataset:
கல்பனா இரமேஷ் நர்கிரே

கல்பனா இரமேஷ் நர்கிரே (Narhire Kalpana Ramesh)() (பிறப்பு 25 அக்டோபர் 1969) என்பவர் உஸ்மானாபாத் மாவட்டத்தைச் சேர்ந்த சிவசேனா அரசியல்வாதி ஆவார். இவர் மகாராட்டிராவின் உஸ்மானாபாத் தொகுதியைப் பிரதிநிதித்துவப்படுத்தும்  வகையில் இந்தியாவின் பதினான்காவது மக்களவை உறுப்பினராக இருந்தார். இவர் மகாராட்டிர சட்டப்பேரவை உறுப்பினராக 1995 முதல் 2004 வரை பணியாற்றினார்.

வகித்த பதவிகள் 

 1995: மகாராட்டிரா சட்டப் பேரவை உறுப்பினர் (1வது முறை) 
 1999: மகாராட்டிர சட்டப் பேரவைக்கு மீண்டும் தேர்ந்தெடுக்கப்பட்டார் (2வது முறை)
 2004: 14வது மக்களவை உறுப்பினர்

மேற்கோள்கள்

வெளி இணைப்புகள் 

 சிவசேனா முகப்பு பக்கம்
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
சிவ சேனா அரசியல்வாதிகள்
14வது மக்களவை உறுப்பினர்கள்
1969 பிறப்புகள்
வாழும் நபர்கள்
கோகர்

கோகர் (Khokhar) எனப்படுவர் பஞ்சாபின் போதோகர் பீடபூமியை பூர்வீகமாகக் கொண்ட ஒரு பழங்குடி இனத்தவர் ஆவர். இவர்கள் சிந்து மற்றும் இந்திய மாநிலங்களான பஞ்சாப் மற்றும் அரியானாவிலும் காணப்படுகின்றனர். "கோகர்" என்ற சொல் பாரசீக மொழியைச் சேர்ந்ததாகும். இதன் பொருள் "ரத்த வெறி கொண்ட" என்பதாகும்.

மேற்கோள்கள் 

பஞ்சாபி பழங்குடிகள்
மணிப்பூர் சட்டப் பேரவை

மணிப்பூர் சட்டப் பேரவை (Manipur Legislative Assembly), வடகிழக்கு இந்தியாவின் மணிப்பூர் மாநிலத்தில் உள்ள ஓரவை முறைமை கொண்ட சட்டமன்றம் ஆகும். மணிப்பூர் மாநிலத் தலைநகரம் இம்பாலில் இதன் சட்டமன்ற வளாகக் கடடிடம் உள்ளது.

மணிப்பூர் சட்டமன்றம் 60 சட்டமன்ற உறுப்பினர்களைக் கொண்டது. அதில் 40 உறுப்பினர்கள் இம்பால் பள்ளத்தாக்கில் பெரும்பான்மையாக வாழும் மெய்தி மக்களிலிருந்து தேர்வு செய்யப்படுகின்றனர். மீதமுள்ளவர்கள் இம்பால் நகரத்தை சுற்றியுள்ள 20 மலைப்பகுதிகளில் வாழும் பழங்குடி மலைவாழ் குகி மக்கள் மற்றும் நாகா மக்களிலிருந்து தேர்வு செய்யப்படுகிறார்கள். 
தற்போது மணிப்பூர் சட்டமன்றத்திற்கு பட்டியல் சமூகத்தவர் மற்றும் பழங்குடி மலைவாழ் மக்களுக்கு முறையே 1 மற்றும் 19 தொகுதிகள் இடஒதுக்கீடு செய்யப்பட்டுள்ளது.

இதனையும் காண்க
 மணிப்பூர் முதலமைச்சர்களின் பட்டியல்

மேற்கோள்கள் 

மணிப்பூர் அரசு
மணிப்பூர்
சுவீட்டி சிமா கெம்ப்ராம்

சுவீட்டி சிமா கெம்ப்ராம் (Sweety Sima Hembram) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். சுவீட்டி இராச்டிரிய ஜனதா தளம் கட்சியினை சார்ந்தவர். இவர் பீகாரில் உள்ள கட்டோரியா சட்டமன்றத் தொகுதிக்கு 2015ஆம் ஆண்டு நடைபெற்ற சட்டமன்றத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2015 பீகார் சட்டப் பேரவைக்குத் தேர்ந்தெடுக்கப்பட்ட 28 பெண் சட்டமன்ற உறுப்பினர்களில் ஒருவர் இவர்.

மேற்கோள்கள் 

சந்தாலிகள்
வாழும் நபர்கள்
பீகார் சட்டமன்றத்தின் முன்னாள் உறுப்பினர்கள்
 பட்டியல் பழங்குடி நபர்கள்
திருச்சி இரா. சவுந்தரராசன்

திருச்சி இரா. சவுந்தரராசன் (Trichy R. Soundararajan, திசம்பர் 1, 1933 - மே 1, 2009) என்பவர் ஒரு திரைப்பட நடிகரும், தமிழக அரசியல்வாதியும் ஆவார். இவர் தமிழக  முன்னாள் அமைச்சரும், திருச்சி புறநகர் மாவட்ட அ.தி.மு.க மாவட்ட செயலாளராக இருந்தவரும் ஆவார். இவர் 1977, 1980 மற்றும் 1984 ஆம் ஆண்டு என மூன்று முறை தமிழ்நாடு சட்டமன்றத் தேர்தல்,  திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவைக்கு உறுப்பினராக தேர்ந்தெடுக்கப்பட்டார்.

தமிழ்த் திரைப்படங்கள் 
திருச்சி இரா. சவுந்தரராசன் தமிழ்த் திரைப்படங்களில், பெரும்பாலும் எம்.ஜி.யார் நடித்த திரைப்படங்களில், குணச்சித்திர வேடங்களில் நடித்துள்ளார்.

மேற்கோள்கள் 

திருச்சிராப்பள்ளி அரசியல்வாதிகள்
தமிழக முன்னாள் அமைச்சர்கள்‎
அனைத்திந்திய அண்ணா திராவிட முன்னேற்றக் கழக அரசியல்வாதிகள்
இந்திய நடிகர்-அரசியல்வாதிகள்
திருச்சி மாவட்ட நபர்கள்
1933 பிறப்புகள்
2009 இறப்புகள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
8 ஆவது தமிழ்நாடு சட்டமன்ற உறுப்பினர்கள்
ஊர் பெயரால் அறியப்படும் மக்கள்
கசாரா, பாக்கிஸ்தான்

கசாரா ( Hazara) என்பது வடக்கு பாக்கிஸ்தானில் உள்ள ஒரு பகுதியாகும். கைபர் பக்துன்வா மாகாணத்தின் கசாரா பிரிவுக்குள் நிர்வாக ரீதியாக வருகிறது. இப்பகுதி முக்கியமாக இந்த்கோ மொழி பேசும் இந்த்கோவன் மக்களால் ஆதிக்கம் செலுத்துகிறது. பிராந்தியத்தின் பூர்வீக இனக்குழுக்களான இவர்கள் பெரும்பாலும் " கசாரேவால் " என்று அழைக்கப்படுகிறார்கள்.

சொற்பிறப்பியல் 
பேரரசர் அலெக்சாந்தரின் படையெடுப்பின் போது இப்பகுதியின் மன்னராக இருந்த அபிசாரர்களின் நாடான அபிசாராவுடன் கசாரா என்ற பெயரின் தோற்றம் அடையாளம் காணப்பட்டுள்ளது.  பிரித்தானிய தொல்லியல் ஆய்வாளர் ஆரல் இசுடெயின் இது சமசுகிருதப் பெயரான உராசா அல்லது 'உராஷா' என்பதிலிருந்து பெறப்பட்டதாகக் கருதுகிறார்.  இருப்பினும், 1399 இல் தைமூர் இதன் கட்டுப்பாட்டை வைத்திருந்த பிறகுதான் இப்பகுதி கசாரா என்று அறியப்பட்டது. மேலும் இதை அவரது உள்ளூர் தலைவர்களான கசாரா-இ-கர்லுக் என்பவர்களிடன் ஒதுக்கினார்.

வரலாறு 
பேரரசர் அலெக்சாந்தர், வடக்கு பஞ்சாபின் சில பகுதிகளை கைப்பற்றிய பிறகு, கசாராவின் பெரும்பகுதியில் தனது ஆட்சியை நிறுவினார். அலெக்சாந்தரின் விநியோகத் தளமாகத் தேர்ந்தெடுக்கப்பட்ட நகரமான ஆர்னோஸ் அருகே அர்ரியன் மற்றும் தோலமியின் புவியியலில் குறிப்பிடப்பட்டுள்ள எம்போலினாவுடன் ஆம்ப் பகுதியும் அதன் சுற்றுப்புறப் பகுதிகளும் தொடர்புபடுத்தப்பட்டுள்ளன.  அர்ரியனின் கூற்றுப்படி, அலெக்சாந்தரின் காலத்தில் இப்பகுதியின் ஆட்சியாளர் அர்சேக்ஸ் என்று அழைக்கப்பட்டார். 

சந்திரகுப்த மௌரியரின் எழுச்சிக்குப் பிறகு, இப்பகுதி மௌரியப் பேரரசின் முழுமையான கட்டுப்பாட்டின் கீழ் வந்தது. அசோகர் இப்பகுதியை ஒரு இளவரசராக, சுமார் 272 கி.முவில் தனது ஏகாதிபத்திய சிம்மாசனத்தின் கீழ் கொண்டு வந்தார். அவர் இதை தனது அரசாங்கத்தின் முக்கிய இடங்களில் ஒன்றாக ஆக்கினார். மன்செரா பாறைக் கல்வெட்டுகளில் பொறிக்கப்பட்ட கட்டளைகள், அசோகரின் பதினான்கு ஆணைகளைப் பதிவுசெய்து, பேரரசரின் தர்மம் அல்லது நீதியான சட்டத்தின் அம்சங்களை முன்வைக்கின்றன. இவை துணைக் கண்டத்தில் உள்ள மறைகுறியாக்கப்பட்ட எழுத்துக்களின் ஆரம்பகால சான்றுகளில் சிலவற்றைப் பிரதிநிதித்துவப்படுத்துகின்றன. கிமு மூன்றாம் நூற்றாண்டின் நடுப்பகுதியில் இருந்து, கரோஸ்தி எழுத்தில் வலமிருந்து இடமாக எழுதப்பட்டுள்ளன. 

மத்திய மற்றும் தெற்காசியா முழுவதும் பௌத்த மதத்தை ஊக்குவித்த இந்தோ-பார்த்தியர்கள், இந்தோ-சிதியர்கள் மற்றும் குசானர்கள் உட்பட பல ஆட்சியாளர்களால் இப்பகுதி சுருக்கமாகவும் பெயரளவிற்கும் கட்டுப்படுத்தப்பட்டது. இப்பகுதி பௌத்த ஆட்சியாளர் கனிஷ்கரின் கீழ் அதன் உச்சத்தை எட்டியது. குசானர்கள் காலத்தில், பௌத்த கலை மற்றும் கட்டிடக்கலை இப்பகுதியில் செழித்து வளர்ந்தன.

சுற்றுலா 

பாக்கித்தானில் சுற்றுலாத் துறையின் உயர் மட்டத்தில் கசாரா உள்ளது.  காரகோரம் நெடுஞ்சாலையில் புகழ்பெற்ற ககன் பள்ளத்தாக்கு, லுலுசர் ஏரி, பாலாகோட், நரான், ஷோக்ரான், அயூபியா தேசியப் பூங்கா மற்றும் பாபுசர் கணவாய் உள்ளிட்ட இடங்கள் சுற்றுலாப் பயணிகளின் முக்கிய இடங்களாக உள்ளன.  இப்பகுதி அதன் இயற்கை அழகு மற்றும் நிலப்பரப்புகளுக்கு பிரபலமானது. இதன் விளைவாக உள்ளூர் மற்றும் சுற்றுலாப் பயணிகளிடையே கோடைகாலத்தில் பயணிகள் வந்து செல்லும் பிரபல இடமாக உள்ளது.

இதனையும் பார்க்கவும் 
 கசாரேவால்கள்
 கசாரா மக்கள்

சான்றுகள்

வெளி இணைப்புகள்
 கைபர் பக்துன்வா மாகாணத்தின் இணையதளம் 

கைபர் பக்துன்வா மாகாணம்
காஜாங்2

காஜாங்2 (ஆங்கிலம், மலாய்: Kajang2) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு புதிய குடியிருப்பு நகரம் ஆகும். மலேசியத் தலைநகரமான கோலாலம்பூரில் இருந்து 22 கி.மீ., தொலைவில் அமைந்துள்ளது. 

காஜாங் 2, ரெகோ சாலைக்கு (Jalan Reko) அருகில், பண்டார் பாரு பாங்கி, (Bandar Baru Bangi) செக்சன் 5-க்கு எதிரே அமைந்துள்ளது. எனவே இந்த நகரம் பெரும்பாலும் பண்டார் பாரு பாங்கியின் ஒரு பகுதியாக கருதப்படுகிறது.

பொது

இந்த நகரம் எம்.கே.எச்.பெர்காட் (MKH Berhad) எனும் நிறுவனத்தால் 2020-ஆம் ஆண்டுகளில் உருவாக்கப்பட்டது. காஜாங் நகரத்தின் மத்திய வணிக மாவட்டமாகவும்; ஒருங்கிணைந்த குடியிருப்பு நகரமாகவும் வடிவமைக்கப்பட்டது. இந்த நகரத்தைக் கட்டி முடிக்க RM 5.7 பில்லியன் செலவானது.

கொமுட்டர் நிலையம்

இந்த நகரத்தில் அதற்கே உரிய சொந்த உள்கட்டமைப்பு உள்ளது. இந்த நகரம் தனிப்பட்ட வகையில் சொந்தமாக உள்ள கொமுட்டர் நிலையத்துடன் இணைக்கப்பட்டுள்ளது. அதாவது இந்த நகரத்திற்கு என்றே தனியாக ஒரு கொமுட்டர் நிலையம் கட்டப்பட்டு உள்ளது. இந்த நிலையத்தை எம்.கே.எச்.பெர்காட் நிறுவனம் RM 70 மில்லியன் செலவில் கட்டி கொடுத்தது.。

மேற்கோள்கள்

வெளி இணைப்புகள்
 Majlis Perbandaran Kajang (Kajang Municipal Council)
 Find Interesting Places in Kajang

மலேசிய நகரங்கள்
சிலாங்கூர் நகரங்கள்‎ 
சிலாங்கூர்
இந்தியக் கள்ளிப்புறா

இந்தியக் கள்ளிப்புறா (உயிரியல் பெயர்: Stigmatopelia senegalensis cambayensis) என்பது கள்ளிப்புறாவின் துணையினம் ஆகும். இப்பறவை கிழக்கு அரேபியா மற்றும் கிழக்கு ஈரான் முதல் பாக்கித்தான், இந்தியா, வங்காளதேசம் வரை காணப்படுகிறது.

விளக்கம் 
மைனா அளவுள்ள இப்பறவை சுமார் 27 செ. மீ. நீளம் இருக்கும். இதன் அலகு கறுப்பாகவும், விழிப்படலம் ஆழ்ந்த பழுப்பாகவும், கால்கள் ஊதா தோய்ந்த சிவப்பாகவும் இருக்கும். இதன் உடலின் மேல் தோற்றம் இளஞ் சிவப்பும் சாம்பல் பழுப்புமாக இருக்கும். கலை, கழுத்து என இருண்டும் நல்ல இளஞ்சிவப்பாக இருக்கும். முன் கழுத்தின் கீழ் கருப்பும், கருஞ்சிவப்புமான சிறு சிறு புள்ளிகளைக் காணலாம். இவை தோற்றத்தில் சதுரங்க பலகையின் கட்ட அமைப்பை ஒத்து இருக்கும். மார்பு இளஞ்சிவப்பு கலந்த பழுப்பாகவும் உடலின் பிற அடிப்பகுதிகள் வெண்மையாகவும் இருக்கும்.

பரவலும் வாழிடமும் 
இப்பறவை கிழக்கு அரேபியா மற்றும் கிழக்கு ஈரான் முதல் பாக்கித்தான், இந்தியா, வங்காளதேசம் வரையும் தென்னிந்தியா முழுக்க காணப்படுகிறது. இவை இலையுதிர் காடுகளைச் சார்ந்த கல்லும் முல்லும் நிறைந்த சிறு காடுகளை வாழ்விடமாக கொண்டுள்ளது. மலைகளில் 1500 மீட்டர் உயரம் வரை காணப்படுகிறது.

நடத்தை    
இதன் பழக்க வழக்கங்கள் ஐரோவாசிய கழுத்துப்பட்டைக் கள்ளிப் புறாவை ஒத்துள்ளன. தானியங்களே இதன் முதன்மை உணவாகும். இது கோ...க்ரூஉ...க்ரூஉ...க்ரூஊரூஉ என்றோ க்ரோஓ.. டூஉ...டூஉ என்றோ மென்மையாக கத்தும். இவை ஆண்டு முழுவதும் இனப்பெருக்கம் செய்கின்றன என்றாலும் குறிப்பாக சனவரி முதல் அக்டோபர் வரை பொதுவாக இனப்பெருக்கம் செய்கின்றன. சிறு குச்சிகள், புல் ஆகியவற்றைக் கொண்டு புதர்கள், வாட்டுத் தாழ்வாரங்கள், சிறு மரங்கள் ஆகியவற்றின் மீது கூடு அமைக்கும். வெண்மையான இரு முட்டைகள் இடும்.

மேற்கோள்கள் 

தென்னிந்தியப் பறவைகள்
தெற்காசியப் பறவைகள்
இந்தியப் பறவைகள்
ஒன்றிணைக்க வேண்டிய விலங்கியல் கட்டுரைகள்
கமலி பாசுமாதாரி

கமலி பாசுமாதாரி (Kamali Basumatari) இந்திய அரசியல்வாதியும் அசாமின் மேனாள் சட்டமன்ற உறுப்பினரும் ஆவார். இவர் அசாம் மாநில போடோலாந்து மக்கள் முன்னணி அரசியல்வாதி ஆவார். இவர் 2001, 2006, 2011 மற்றும் 2016ஆம் ஆண்டுகளில் நடைபெற்றஅசாம் சட்டமன்றத் தேர்தலில் பானேரி சட்டமன்றத் தொகுதியிலிருந்து அசாம் சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
அசாம் சட்டமன்ற உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
குல் அக்தாரா பேகம்

குல் அக்தாரா பேகம் (Gul Akhtara Begum) என்பவர் இந்திய அரசியல்வாதியும் அசாம் சட்டமன்ற மேனாள் உறுப்பினரும் ஆவார். இவர் 2011ஆம் ஆண்டு அசாம் சட்டமன்றத்தில் பிலாசிபரா கிழக்கு சட்டமன்றத் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார். பேகம் அகில இந்திய ஐக்கிய ஜனநாயக முன்னணி அரசியல்வாதி ஆவார். ஆனால் 2016-ல் இந்தியத் தேசிய காங்கிரசில் சேர்ந்தார்.

மேற்கோள்கள் 

வாழும் நபர்கள்
அசாம் சட்டமன்ற உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
கேமோப்ரோவா சைகியா

கேமோப்ரோவா சைகியா (Hemoprova Saikia)(பிறப்பு: பிப்ரவரி 21, 1940) என்பவர் இந்திய அரசியல்வாதியும் அசாம் சட்டமன்ற உறுப்பினரும் ஆவார். இவர் 2001 முதல் 2006 வரை அசாம் அரசாங்கத்தில் கைத்தறி மற்றும் ஜவுளித் துறை அமைச்சராக இருந்தார். இவர் 1996 முதல் 2006 வரை நசீரா சட்டமன்றத் தொகுதியை பிரதிநிதித்துவப்படுத்தும் அசாம் சட்டமன்ற உறுப்பினராக இருந்தார். அசாம் சுற்றுலா வளர்ச்சிக் கழகத்தின் தலைவராகவும் இருந்தார். இவர் அசாமின் முன்னாள் முதல்வர் ஹிதேஸ்வர் சைகியாவின் மனைவி ஆவார். இவரது மகன் தேபப்ரதா சைகியா சட்டமன்ற எதிர்க்கட்சித் தலைவராக உள்ளார்.

மேற்கோள்கள் 

1940 பிறப்புகள்
21-ஆம் நூற்றாண்டு இந்திய அரசியல்வாதிகள்
சிவசாகர் நபர்கள்
வாழும் நபர்கள்
அசாம் சட்டமன்ற உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பண்டார் செரி புத்ரா

பண்டார் செரி புத்ரா (ஆங்கிலம்; Bandar Seri Putra; மலாய்: Bandar Seri Putra) (BBB) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு நகரம் ஆகும். 

மலேசியத் தலைநகரமான கோலாலம்பூரில் இருந்து 30 கி.மீ.; கோலாலம்பூர் பன்னாட்டு வானூர்தி நிலையத்தில் இருந்து 18 கி.மீ.; தொலைவில் அமைந்துள்ளது.

பொது

இந்த நகரம் சிலாங்கூர் மாநிலம்; நெகிரி செம்பிலான் மாநிலம்; ஆகிய மாநிலங்களின் எல்லையில் இருந்து சுமார் 2.5 கி.மீ தொலைவில் உள்ளது.

மேற்கோள்கள்

வெளி இணைப்புகள்
 Google Map
 Wikimapia
 Bandar Seri Putra Masterplan
 Portal Bandar Seri Putra
 Blog Bandar Seri Putra 
 Community Forum of Bandar Seri Putra, Bandar Bukit Mahkota & Taman Impian Putra

மலேசிய நகரங்கள்
சிலாங்கூர் நகரங்கள்‎ 
சிலாங்கூர்
பயாலா ஏரி

பயாலா ஏரி (Pyala Lake) என்பது கைபர் பக்துன்வாவின் மன்செரா மாவட்டத்திலுள்ள ககன் பள்ளத்தாக்கில் உள்ள ஜல்கண்டில் உள்ள ஒரு வட்டமான ஏரியாகும்.    இது நரானிலிருந்து சுமார் 40 கிலோமீட்டர் (25 மை) தொலைவில் உள்ளது.

இதனையும் காண்க 

 அன்சூ ஏரி
 லுலுசார் ஏரி
 ககன் பள்ளத்தாக்கு

சான்றுகள் 

கைபர் பக்துன்வா மாகாணம்
பாக்கித்தான் ஏரிகள்
பண்டார் துன் உசேன் ஓன்

பண்டார் துன் உசேன் ஓன் (ஆங்கிலம்: Bandar Tun Hussein Onn; மலாய்: Bandar Tun Hussein Onn) என்பது மலேசியா, சிலாங்கூர், உலு லங்காட் மாவட்டத்தில் செராஸ் 11-ஆவது மைலில் (Batu 11 Cheras) உள்ள புற நகரப்பகுதி ஆகும். இது மலேசியத் தலைநகர் கோலாலம்பூரில் இருந்து தென்கிழக்கே 13 கிமீ தொலைவிலும் காஜாங்கிற்கு வடக்கே 7.5 கிமீ தொலைவிலும் அமைந்துள்ளது.

பொதுவாகவே பண்டார் துன் உசேன் ஓன், ஒரு குடியிருப்பு பகுதி ஆகும்; 1990-களின் முற்பகுதியில் நிறுவப்பட்டது. இங்கு ஒரு எம்ஆர்டி தொடருந்து நிலையம் (MRT Bandar Tun Hussein Onn) உள்ளது.

பொது 

பண்டார் துன் உசேன் ஓன் நகரத்தின் மேம்பாட்டாளர்கள் உடா ஓல்டிங்சு நிறுவனத்தார் (UDA Holdings Bhd) ஆகும். இந்த நிறுவனம் 1971-இல் மலேசிய அரசாங்கத்தால் நிறுவப்பட்டது. 1989ஆம் ஆண்டில், செராஸ் பகுதியில் 752 ஏக்கர் (304 எக்டேர்) நிலத்தை கையகப்படுத்தி பண்டார் துன் உசேன் ஓன் நகரத்தை உருவாக்கியது.

தெற்கு செராஸ் பகுதியில் மிகப்பெரிய வீட்டு மனைத் திட்டமாக அறியப்படுகிறது. இங்கு 6,000 குடியிருப்பு மனைகள் உள்ளன; மொத்த மக்கள் தொகை 35,000 ஆக உள்ளது.

தொடருந்து நிலைய காட்சியகம்

மேற்கோள்கள்

வெளி இணைப்புகள்

BandarTunHusseinOnn.com
Bandar Tun Hussein Onn MRT Station
Kajang Municipal Council - administrator of Bandar Tun Hussein Onn
https://web.archive.org/web/20170509211701/http://ww1.utusan.com.my/utusan/Ekonomi/20130708/ek_21/UDA-Holdings-bina-masjid-Bandar-Tun-Hussein-Onn 
http://www.mpkj.gov.my/ms/rakyat/perkhidmatan/kaunter-kaunter
http://www.jknselangor.moh.gov.my/index.php/ms/carian-fasiliti/535-klinik-kesihatan/392-klinik-kesihatan-bandar-tun-hussien-onn 
http://www.kkr.gov.my/ms/node/34761
https://www.tabunghaji.gov.my/ms/pejabat-cawangan-th/th-cheras
https://www.propwall.my/insight/1233/lake_valley 
https://web.archive.org/web/20180502140504/http://www.uda.com.my/beginnings.php

மலேசிய நகரங்கள்
சிலாங்கூர் நகரங்கள்‎ 
சிலாங்கூர்
மன்செரா சிவன் கோவில்

மன்செரா சிவன் கோயில் (Mansehra Shiva Temple) என்பது பாக்கித்தானில் உள்ள மிகப் பழமையான இந்துக் கோயில்களில் ஒன்றாகும். அது இன்னும் உள்ளது. இக்கோயில் குறைந்தது 2000  முதல் 3000 ஆண்டுகள் பழமையானது.  பாக்கித்தானில் உள்ள கைபர் பக்துன்வாவில் உள்ள மன்செராவிலிருந்து 15 கிலோமீட்டர் தொலைவில் உள்ள சிட்டி கட்டியில் இந்த கோவில் அமைந்துள்ளது. இக்கோயிலில் ஆண்டுதோறும் நடைபெறும் மகா சிவராத்திரி திருவிழாவை பாக்கித்தான் முழுவதும் இருந்தும், வெளிநாடுகளில் இருந்தும் மக்கள் வந்து செல்கின்றனர்.

வரலாறு 
தொல்லியல் ஆராய்ச்சியின் படி, இப்போது கோயில் இருக்கும் இடத்தில் இந்துக் கோவில்கள் இருந்தன. மேலும் கோயிலுக்குள் இருக்கும் சிவலிங்கம் குறைந்தது 2000 ஆண்டுகள் பழமையானது.  1830 களில் ஜம்முவின் மன்னரால் ஒரு பக்தி நடவடிக்கையாக கோவில் புதுப்பிக்கப்பட்டது.  1947-48 ஆம் ஆண்டில், கோயிலை சிலர் வலுக்கட்டாயமாக கைப்பற்றி சட்டவிரோதமாக ஆக்கிரமிக்கத் தொடங்கினர். 

1948 முதல் 2008 வரை, கோவில் மூடப்பட்டிருந்தது. 1998 வரை இந்துக்களால் இந்த கோயிலுக்கு செல்ல முடியாத நிலை இருந்தது. 1998 இல், இந்துக்கள் கோயிலை மீட்டனர். அதன் பிறகு, பாக்கித்தானிலுள்ள இந்துக்களால் கோவில் ஓரளவு மீட்டெடுக்கப்பட்டுள்ளது.

புகைப்படங்கள்

இதனையும் காண்க 

 பாகிஸ்தானில் இந்து சமயம்

சான்றுகள் 

பாக்கித்தானில் உள்ள இந்து கோயில்கள்
Coordinates on Wikidata
மகாத்மா: காந்தியின் வாழ்க்கை, 1869–1948

மகாத்மா: காந்தியின் வாழ்க்கை, 1869-1948  (Mahatma: Life of Gandhi, 1869–1948) என்பது மகாத்மா காந்தியின் வாழ்க்கையை விவரிக்கும் 1968 ஆம் ஆண்டு வெளிவந்த ஆவணப்படமாகும். இந்திய அரசின் இந்தியத் திரைப்படப் பிரிவின் ஒத்துழைப்புடன் காந்தி தேசிய நினைவு நிதியம் தயாரித்த இந்தப் படத்தை, விட்டல்பாய் சாவேரி திரைக்கதை எழுதி இயக்கியுள்ளார்.  சாவேரி படம் முழுக்க வர்ணனையையும் வழங்யுள்ளார். படம் கருப்பு மற்றும் வெள்ளை, 33 ரீல்கள் (14 அத்தியாயங்கள்) கொண்டுள்ளது. மேலும், 330 நிமிடங்கள் ஓடுகிறது.

காந்தியின் வாழ்க்கைக் கதையையும், அவரது இடைவிடாத உண்மைத் தேடலையும் சொல்லும் வகையில் இப்படம் உருவாக்கப்பட்டுள்ளது. படத்தில் இயங்குபடம், நேரடி புகைப்படம் , அவரது வாழ்க்கையின் ஒருங்கிணைந்த பழைய அச்சுப் படங்கள் இடம்பெற்றுள்ளன. கதை பெரும்பாலும் காந்தியின் சொந்த வார்த்தைகளைப் பயன்படுத்தி விவரிக்கப்பட்டுள்ளது.

படத்தின் பல பதிப்புகள் உள்ளன. ஆங்கிலத்தில் 5 மணிநேர பதிப்பு உள்ளது. இது 2 மணிநேரம் மற்றும் 16 நிமிடங்கள் இயங்கும் ஒரு குறுகிய பதிப்பு மற்றும் ஒரு மணிநேரம் இயங்கும் குறுகிய பதிப்பும் உள்ளது. இந்தி பதிப்பு 2 மணிநேரம் 20 நிமிடங்கள் இயங்கும், ஜெர்மன் பதிப்பு 1 மணி நேரம் 44 நிமிடங்கள் இயங்கும்.

இதனையும் காண்க 

 மகாத்மா காந்தியின் கலைச் சித்தரிப்புகளின் பட்டியல்
 விட்டல்பாய் சாவேரி
 தினாநாத் கோபால் டெண்டுல்கர்

சான்றுகள்

வெளி இணைப்புகள் 
 Mahatma Gandhi : Film : MAHATMA - Life of Gandhi, 1869-1948 (5hrs 10min) Channel of GandhiServe Foundation
 Mahatma: Life of Gandhi 1869 - 1948 streams and commentaries  - Offers various versions of the movie for free online viewing and written commentaries on the film.
 Vithalbhai K. Javeri & D.G. Tendulkar, 1953

1968 திரைப்படங்கள்
மகாத்மா காந்தி குறித்த திரைப்படங்கள்
இலங்கை பெரிய பச்சைக்கிளி

இலங்கை பெரிய பச்சைக்கிளி (large ceylonese parakeet) உயிரியல் பெயர்: Psittacula eupatria eupatria) என்பது பெரிய பச்சைக்கிளியின் ஐந்து கிளையினங்களில் ஒன்றாகும். இது மேற்கு இந்தியா, தென்னிந்தியா, இலங்கை போன்ற இடங்களில் காணப்படுகிறது.

விளக்கம் 
புறா அளவுடைய இப்பறவை சுமார் 52 செ.மீ. நாளம் இருக்கும். பெண் பறவை ஆண் பறவையை விட அளவில் சற்று சிறியது. இதன் அலகு வளைந்து சிவப்பாக இருக்கும். விழிப்படலம் வெளிர் மஞ்சளாக நீலச் சாம்பல் வண்ண உள்வட்டத்தோடு காட்சியளிக்கும். இதன் கால்கள் ஈய நிறத்தில் இருக்கும். உடல் முழுக்க பச்சை நிறத்தில் இருந்தாலும் இதன் தோள்பட்டையில் சிவப்பு திட்டுகள் தெளிவாக காணப்படும். மேலும் கழுத்தில் இளஞ்சிவப்பு உரோசா நிறத்தில் ஒரு வளையம் காணப்படும். கீழ் அலகிலிருந்து கழுத்துக் கோடுவரை ஒரு கரும்பட்டைக்கோடு வரும். பெண் பறவைக்கும் முதிர்ச்சியடையாத ஆண் பறவைக்கும் கழுத்தில் வளையமும், கரும்பட்டைக் கோடும் இருக்காது.

பரவலும் வாழிடமும் 
இப்பறவை மேற்கு இந்தியா, தென்னிந்தியா, இலங்கை போன்ற இடங்களில் காணப்படுகிறது. குறிப்பாக மரங்களடர்ந்த தோப்புகள், இலையுதிர் காடுகள், ஈரமான காடுகள் போன்ற பகுதிகளை சார்ந்து வாழும். மலைகளில் 900 மீட்டர் உயரம் வரை காணப்படுகிறது.

நடத்தை 
இந்தக் கிளிகள் மூன்று முதல் நான்கு வரையிலாக ஒன்றாக திரியக்கூடியன. இரவில் இலைகள் மிக்க மரங்களில் ஐந்து முதல் 50 வரையான பறவைகள் கூட்டமாக பிற பறைவைகளோடு சேர்ந்து தங்கும். எப்போதும் ஆரவாரம் செய்தபடி இருக்கும். மெல்ல இறக்கையடித்து விரைவாக சீராக செல்லும். 

இதன் முதன்மை உணவாக பழங்களும், தானியங்களும் உள்ளன. பலாசு, முள் முருங்கை ஆகிய மரங்களில் பூக்கள் மலரும் பருவத்தில் அம்மரங்களின் பூக்களில் உள்ள தேனை விரும்பி பிற பறவைகளோடு சேர்ந்து உண்ணும். அலகால் அம்மலர்களின் இதழ்களை வெட்டி எறிந்து அதன் பின்னர் அதில் உள்ள தேனைக் குடிக்கும். 

உரத்த குரலில் கியாக், கியாக், கியாக், கியாக் என்றோ கியார் என்றோ கத்தும். வளர்ப்பவர்களிடம் இருந்து சில சொற்களை பேச கற்றுக் கொள்ளும் ஆற்றல் கொண்டது. சில வேடிக்கை செயல்களை செய்து காட்டவும் பழகி கொள்ளும்.

இனப்பெருக்கம் 
இவை திசம்பர் முதல் ஏப்ரல் வரை இனப்பெருக்கம் செய்கின்றன. இவை தென்னை போன்ற மரங்களில் குடைந்து பொந்து செய்து முட்டை இடும். மரங்கொத்தி, குக்குறுவான் போன்றவற்றின் பழைய கூட்டையும் பயன்படுத்திக் கொள்வதும் உண்டு. மனித நடமாட்டமுள்ள பழைய கோபுரங்கள், கோட்டைகள், வீடுகள் போன்றவற்றில் உள்ள பொந்துகளில் முட்டை இடுவது உண்டு. இவை மூன்று முதல் நான்கு வரையிலான வெண்மையான முட்டை இடுகின்றன. 19 முதல் 21 நாட்கள் வரை அடைகாக்கும். ஆண், பெண் என இரு பறவைகளும் கூட்டாக கூடமைத்து, அடைகாத்து, குஞ்சுகளைப் பேணும் இயல்புடையன.

மேற்கோள்கள் 
 

தென்னிந்தியப் பறவைகள்
தமிழ்நாட்டுப் பறவைகள்
இலங்கைப் பறவைகள்
கிளிகள்
லோகாரு கோட்டை

லோகாரு கோட்டை (Loharu Fort),  16 ஆம் நூற்றாண்டில் கட்டப்பட்ட ஒரு கோட்டையாகும். இது இந்தியாவின் அரியானா மாநிலத்தில் உள்ள லோகாரு நகரில் உள்ள அரசால் பாதுகாக்கப்பட்ட தொல்லியல் நினைவுச்சின்னமாகும். கோட்டை, அரியானா- இராசத்தான் எல்லையின் இருபுறமும் மணல் பகுதியில் அமைந்துள்ள மாநிலங்களுக்கு இடையேயான செகாவதி பகுதியின் ஒரு பகுதியாகும்.

வரலாறு 
கி.பி 1570 இல் நிறுவப்பட்ட பிறகு, கோட்டையின் கட்டுப்பாடு செகாவதி ஆட்சியாளர்களிடமிருந்து அல்வார் இராசியம் வசம் சென்றது. மராத்தியப் பேரரசில் சிற்றரசாக இருந்த இசுலாமிய நவாபுகள் வசம் லோகாரு இராச்சியம் சென்றது. மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற லோகாரு இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இறுதியாக இராச்சியத்தின் நவாப் அகமது பக்ஷ் கான் இதனை 1971 இல் அரியானா அரசாங்கத்திற்கு விற்றார்.

2021 ஆம் ஆண்டில், கோட்டைக்கு மாநில பாதுகாக்கப்பட்ட நினைவுச்சின்னம் அந்தஸ்து வழங்கப்படும் என்று அரியானா அரசு அறிவித்தது.

கோட்டை கிட்டத்தட்ட எட்டு ஏக்கர் பரப்பளவில் கட்டப்பட்டுள்ளது. 1570 இல் கட்டப்பட்ட முந்தைய செகாவதி மண் கோட்டைக்குப் பதிலாக தற்போதைய கோட்டை 1803 இல் நவாப் அகமது பக்ஷ் கானால் கட்டப்பட்டது. தற்போதைய கோட்டை இராஜபுத்திரர், முகலாய மற்றும் பிரித்தானிய காலனித்துவ கட்டிடக்கலையின் மூன்று பாணிகளை ஒருங்கிணைக்கிறது.

இதனையும் காண்க 

 இந்தியாவில் சுற்றுலாத்துறை
 செகாவதி பிரதேசம்

சான்றுகள்

மேலும் படிக்க 
 Ranbir singh Shekhawat(DUNDLOD) History of Shekhawats,Jaipur,2001 
 Ghansyamdas Birla: Bikhare Vicharon ki Bharonti, New Delhi, 1978
 Rajasthan: the painted walls of Shekhavati, by Aman Nath and Francis Wacziarg. Vikas Publications, 1982. .

அரியானாவில் உள்ள கோட்டைகள்
பிவானி மாவட்டம்
நாற்குளோரோ பெர்ரேட்டு

நாற்குளோரோ பெர்ரேட்டு (Tetrachloroferrate) என்பது FeCl−4 என்ற மூலக்கூற்று வாய்ப்பாட்டைக் கொண்டு ஒரு பல்லணு அயனியாகும். பெரிக் குளோரைடு (FeCl3)  பல்வேறு குளோரைடு உப்புகளில் இருந்து குளோரைடு அயனியை எடுக்கும்போது மெட்டாலேட்டு உருவாகும். இதன் விளைவாக உருவாகும் நாற்குளோரோபெர்ரேட்டு உப்புகள் பொதுவாக முனைவற்ற கரைப்பான்களில் கரைகின்றன. மையத்தில் இரும்பு(III) உடன் நாற்குளோரோ பெர்ரேட்டு நான்முகி வடிவவியலைக் கொண்டுள்ளது. பெர்குளோரேட்டுடன் ஒப்பிடக்கூடிய ஒருங்கிணைக்காத அயனியாக இது பயனுள்ளதாக இருக்கும்.  பல கரிம அம்மோனியம் உப்புகள் அவற்றின் புதிய  பண்புகளுக்காக ஆய்வு செய்யப்பட்டுள்ளன. 1-பியூட்டைல்-3-மெத்திலிமிடாசோலியம் நாற்குளோரோபெர்ரேட்டு  காந்தத்தன்மை கொண்ட பல அயனி திரவங்களில் ஒன்றாகும். மும்மெத்தில் குளோரோமெத்திலமோனியம் நாற்குளோரோபெர்ரேட்டு  ஒரு நெகிழிப் படிகமாகும்.  இது பல்வேறு வகையான உள்ளீடுகளுக்கு பதிலளிக்கும் வகையில் ஒரு மூலக்கூற்று நிலைமாற்றியாகச் செயல்படும்.

மேற்கோள்கள்

வெளி இணைப்புகள் 
 

இரும்பு(III) சேர்மங்கள்
பெர்ரேட்டுகள்
இரும்பு அணைவுச் சேர்மங்கள்
தேராதுன் கால்வாய்கள்

தேராதுன் கால்வாய்கள் (Dehradun canals) என்பது இந்தியாவின் உத்தராகண்டத்தில் உள்ள தேராதூனில் ஒரு காலத்தில் பரவியிருந்த கால்வாய்களின் பாரம்பரிய வலையமைப்பைக் குறிக்கிறது. ஆரம்பக்காலத்தில் ராஜ்பூர் கால்வாயுடன், 17ஆம் நூற்றாண்டின் முற்பகுதியிலிருந்தது. 2000ஆம் ஆண்டில் நகரம் மாநில தலைநகராக மாறிய பிறகு, விரைவான மற்றும் திட்டமிடப்படாத சாலை விரிவாக்கத் திட்டங்களால் பெரும்பாலான வரலாற்றுச் சிறப்பு வாய்ந்த கால்வாய்களை மூடுவதற்கும் சில சந்தர்ப்பங்களில் சிதைக்கவும் வழிவகுத்தன. கடைசியாக மீதமுள்ள கால்வாய்களில் ஒன்று 2007-ல் மூடப்பட்டது.

கால்வாய்களின் சுற்றுச்சூழல் நன்மைகள் குறித்து பொதுமக்கள் எதிர்ப்புகள் மற்றும் சுற்றுச்சூழல் ஆர்வலர்களின் ஆலோசனைகள் இருந்தபோதிலும், இவை எப்போதும் அதிகரித்து வரும் போக்குவரத்திற்கு இடமளிக்க மூடப்பட்டன. பல சுற்றுச்சூழல் குழுக்கள் வரலாற்று வலையமைப்பின் மறுமலர்ச்சிக்காகப் பிரச்சாரம் செய்தன. இதன் அழகியல் மதிப்பு மற்றும் நகரத்தின் நகர்ப்புற சூழல் மற்றும் நுண்காலநிலையில் நேர்மறையான விளைவுகளை மேற்கோள் காட்டின. தற்போது, உத்தராகண்டு அரசு கால்வாய் வலையமைப்பை புதுப்பிக்கவோ அல்லது மீட்டெடுக்கவோ எந்த திட்டத்தையும் அறிவிக்கவில்லை.

வரலாறு 
17ஆம் நூற்றாண்டின் முற்பகுதியில் முதல் கால்வாயான ராஜ்பூர் கால்வாயின் கட்டுமானம் கார்வாலின் ராணி கர்ணாவதியால் செயல்படுத்தப்பட்டது.1850களில் பொறியாளர் ப்ரோபி காட்லி ஐந்து கால்வாய்களை விரிவுபடுத்தியபோது, கால்வாய் வளர்ச்சியின் அடுத்த கட்டம் பிரித்தானிய ஆட்சிக் காலத்தில் நடைபெற்றது.

முக்கியத்துவம் 
இந்த கால்வாய்கள் நகரின் இயற்கையான வடிகால் ஓட்டத்தை உறுதி செய்கின்றன. இது தண்ணீர் தேங்குவதைத் தடுக்கிறது. இது இன்று நகரத்தில் வழக்கமாகக் காணப்படுகிறது. தேராதுனில் பாசுமதி அரிசி வயல்களுக்கு நீர்ப்பாசனம் செய்ய இந்த கால்வாய்கள் பயன்படுகின்றன. நகரின் குறுக்கே தண்ணீர் ஓடுவதால், குளிர்ச்சியான நுண்சூழல் காணப்படுகிறது. இடிக்கப்பட்ட அல்லது மூடப்பட்ட கால்வாய்களில் காலாபதர், பிஜாப்பூர், ராஜ்பூர் மற்றும் ஜகான் கால்வாய்கள் அடங்கும். கலங்கா கால்வாய், நகரின் புறநகரில் இருப்பதால், தப்பித்துள்ளது. பிஜப்பூர் கால்வாயின் சில பகுதிகள் இன்னும் காணப்படுகின்றன.

மேற்கோள்கள்

வெளி இணைப்புகள் 
 உத்தரகண்ட் நீர்ப்பாசனத் துறை - வரலாற்று கால்வாய்கள்
உத்தராகண்ட வரலாறு
உத்தராகண்டத்தின் புவியியல்
சித்தியர்கள்

சித்தி மக்கள் (Siddi), தென்கிழக்கு ஆப்பிரிக்காவின் எத்தியோப்பியா நாட்டின் ஜான்சி கடற்கரை பகுதியில் வாழ்ந்த  பாண்டு மக்களில் ஒரு குழுவினராவர். 15ம் நூற்றாண்டின் இறுதியில் இம்மக்களை தக்காணச் சுல்தான்கள் அடிமை வணிகத்தில் வாங்கி, தங்கள் இராணுவப் படைகளிலும், கட்டுமானத்திலும் ஈடுபடுத்தினர். கிபி 1676  சித்தியர்கள் ஜாஞ்சிரா இராச்சியத்தை நிறுவி, ராய்கட் மாவட்டம் அருகே அரபிக் கடலில் உள்ள தீவில் தலைநகராக ஜாஞ்சிராக் கோட்டையை நிறுவினர். இம்மக்கள் முகலாயப் பேரரசின் இராணுவத்திலும் பணிபுரிந்தனர். இந்தியப் பிரிவினைப் பின்னர்  இம்மக்கள் இந்தியா மற்றும் பாகிஸ்தான் நாடுகளில் சிறுபான்மையினராக வாழ்கிறார்கள். இம்மக்களில் பெரும்பான்மையாக சுன்னி இசுலாம் மற்றும் சிறுபான்மையாக இந்து சமயம் மற்றும் கத்தோலிக்கம் பின்பற்றுகிறார்கள். இம்மக்கள் பலூச்சி, சிந்தி, குஜராத்தி, மராத்தி, கொங்கணி, கன்னடம், தெலுங்கு, உருது மற்றும் இந்தி மொழிகளைப் பேசுகின்றனர். தற்போதைய கணக்கெடுப்பின்படி, இந்தியாவில் 3 இலட்சம் சித்தியர்கள் வாழ்கின்றனர். கர்நாடகா, குஜராத், ஐதராபாத், கராச்சி பெரும்பாலான சித்தியர்கள் வாழ்கிறார்கள்.இந்திய அரசு இந்து சமயம் பின்பற்றும் சித்தியர்களை பட்டியல் சமூகத்தில் சேர்ட்து, கல்வி, வேலைவாய்ப்பில் இட ஒதுக்கீடு வழங்குகிறது.

இதனையும் காண்க
 ஜஞ்சிரா இராச்சியம்
 ஜாப்ராபாத் இராச்சியம்
 முருத்-ஜாஞ்சிரா கோட்டை

மேற்கோள்கள்

வெளி இணைப்புகள் 

 "Karnataka's Indian-African Tribe", The Wall Street Journal, 26 March 2012.
 Alice Albinia, Empires of the Indus, W. W. Norton & Company, 2010, 52–78.
 Shanti Sadiq Ali, The African Dispersal in the Deccan: From Medieval to Modern Times, Orient Blackswan, 1996.
 Ababu Minda Yimene, An African Indian Community in Hyderabad: Siddi Identity, Its Maintenance and Change, Cuvillier Verlag, 2004, p. 201.
 Omar H. Ali, The African Diaspora in India, Schomburg Center for Research in Black Culture, The New York Public Library.
 Abdulaziz Y. Lodhi, "Bantu origins of the Sidis of India", in Pambazuka News, 29 October 2008.
 "Siddi Jana Vikas Sanga", 5 February 2011.
 Indians of African Origin
 "Black, Indian, and a Hindu", African Connection.
 "Habshis and Siddis – Africans and African descendants in South Asia", ColorQ World.
 The Global African Community/Great Habshis in Ethiopian/Indian History
 History of the Ethiopian Diaspora
 Shihan de Silva Jayasuriya, "South Asia's Africans: A Forgotten People", History Workshop, 5 February 2011.
 Andrew Whitehead, "The lost Africans of India", BBC News, 27 November 2000.
 BBC "In pictures: India's African communities", BBC News.
 Lord of All He Surveys, The Express Travel

இந்திய இனக்குழுக்கள்
ஆப்பிரிக்க இனக்குழுக்கள்
இந்தியாவில் புலம்பெயர்ந்தோர்
கார்லோசு டேனியல் அல்போர்னோசு கேப்ரேரா

கார்லோசு டேனியல் அல்போர்னோசு கேப்ரேரா (Carlos Daniel Albornoz Cabrera)  கியூபா நாட்டைச் சேர்ந்த ஒரு சதுரங்க வீரராவார். 2000 ஆமாவது ஆண்டு திசம்பர் மாதம் 26 ஆம் தேதியன்று இவர் பிறந்தார். 2019 ஆம் ஆண்டில் கார்லோசுக்கு கிராண்டுமாசுட்டர் பட்டம் வழங்கப்பட்டது. 2023 ஆம் ஆண்டு ஆகத்து மாத நிலவரப்படி கியூபாவிலுள்ள சதுரங்க வீரர்களின் தரவரிசையில் இவர் மூன்றாவது இடத்தில் இருந்தார்.

2018 ஆம் ஆண்டு நடைபெற்ற 30 ஆவது கார்லோசு டோரே நினைவு சதுரங்கப்போட்டியை 7/9 புள்ளிகள் எடுத்து வென்றார். இப்போட்டியில் லெலிசு இசுடான்லி மார்ட்டினசு துவானி, யூரி கோன்சாலசு விதல் மற்றும் எவ்கெனி இசுடெம்புலியாக்கு ஆகியோரை சமநிலை முறிவு போட்டியில் வென்றார். 2009 ஆம் ஆண்டிலும் இவர் 31 ஆவது கார்லோசு டோரே இரெபெட்டோ நினைவு சதுரங்கப் போட்டியை வென்றார். 
மீண்டும் இப்போட்டியிலும் 7/9 புள்ளிகளைப் பெற்றார். இலூயிசு பெர்னாண்டோ இபர்ரா சாமி, எலியர் மிராண்டா மேசா மற்றும் பார்ட்லோமிச்சு மசீச்சா ஆகியோரை சமநிலை முறிவு போட்டியில் வீழ்த்தினார். 2022 ஆம் ஆண்டு சான் பெட்ரோ டி மகோரிசு நகரில் நடைபெற்ற மண்டல 2.3 சதுரங்கப் போட்டியில் 7.5/9 புள்ளிகள் எடுத்து போட்டியை வென்றார்.

2019 ஆம் ஆண்டு நடைபெற்ற சதுரங்க உலகக் கோப்பை போட்டியில் கார்லோசு விளையாடினார். இப்போடியின் முதல் சுற்றில்  பீட்டர் இசுவிட்லரிடம் தோற்றார். 2021 சதுரங்க உலகக் கோப்பையிலும் கார்லோசு விளையாடினார். முதல் சுற்றில் செக் நாட்டு வீரர் வோச்டேச் பிளாட்டிடம் தோற்றார்.  மேலும் 2023 ஆம் ஆண்டு உலகக் கோப்பை போட்டியிலும் இவர் முதல் சுற்றில் அலிசர் சுலேமெனோவை தோற்கடித்தார். ஆனால் இரண்டாவது சுற்றில் பாசெம் அமினிடம் தோற்றார்.

மேற்கோள்கள்

புற இணைப்புகள் 
 
 Carlos Daniel Albornoz Cabrera chess games at 365Chess.com
 
 

2000 பிறப்புகள்
வாழும் நபர்கள்
சதுரங்க கிராண்டு மாசுட்டர்கள்
கியூபாவின் சதுரங்க வீரர்கள்
சம்சித்தின் வோகிதோவு

சம்சித்தின் வோகிதோவு (Shamsiddin Vokhidov) உசுபெக்கிசுத்தான் நாட்டைச் சேர்ந்த ஒரு சதுரங்க வீரராவார். 2020 ஆம் ஆண்டு இவருக்கு கிராண்டுமாசுட்டர் பட்டம் வழங்கப்பட்டது.

2015 ஆம் ஆண்டு நடைபெற்ற 14 வயதிற்கு உட்பட்டவர்களுக்கான  உலக இளைஞர் சதுரங்கப் போட்டியில் வோகிதோவு வென்றார்.

16 வயதில், வோகிதோவு 2018 ஆம் ஆண்டு நடைபெற்ற உலக விரைவு சதுரங்க வெற்றியாளர் போட்டியில்  உலக சதுரங்க வெற்றியாளர் மேக்னசு கார்ல்சனை தோற்கடித்தார்.

2021 ஆம் ஆண்டு மே மாதத்தில் நடைபெற்ற ஆசிய ஐப்ரிட்டு வெற்றியாளர் கோபையை வோகிதோவு வென்றார். 2021 சதுரங்க உலகக் கோப்பை போட்டிக்கும் தகுதி பெற்றார்.  முதல் சுற்றில் லூகா பைசாட்சேவை தோற்கடித்தார். ஆனால் இரண்டாவது சுற்றில் செர்கி கர்சாகினால்  தோற்கடிக்கப்பட்டார்.

2023 ஆம் ஆண்டு அல்மாத்தியில் நடைபெற்ற  ஆசிய சதுரங்க வெற்றியாளர் போட்டியை சம்சித்தின் வோகிதோவு வென்றார்.

மேற்கோள்கள்

புற இணைப்புகள்

Shamsiddin Vokhidov chess games at 365Chess.com

வாழும் நபர்கள்
சதுரங்க கிராண்டு மாசுட்டர்கள்
உசுபெக்கிசுத்தான் சதுரங்க வீரர்கள்
2002 பிறப்புகள்
சீனிவாசன் (பழங்காசு)

பழங்காசு சீனிவாசன், முன்னர் இவர் கல்வெட்டு ஆராய்ச்சிக்காக பழங்காசு எனும் பெயரில் ஒரு காலாண்டிதழை நடத்தினார். இதனால் இன்று இவரை  ‘பழங்காசு’ சீனிவாசன் என்றால்தான் அனைவருக்கும் தெரியும். பழங்காசு சீனிவாசனின் நூல் சேகரிப்பில் 35,000-க்கும் மேற்பட்ட புத்தகங்கள் உள்ளது. புத்தகங்களுக்கென ஒரு கோடி ரூபாய் வரையில் செலவிட்டுள்ளார்.
70 (2023ல்) வயதாகும் சீனிவாசன் தற்போது ஆவடியில் வசிக்கிறார்.

இவர் பழமையான் நூல்களை சேகரிப்பதுடன், வாசிக்கவும் செய்தார். இவரது ஆவடி பாரதி ஆய்வு நூலகம் எனும் சிறிய நூலகத்தில் தனது 35,000 நூல்களை சேகரித்து வைத்துள்ளார். இவர் திருவாரூருக்கு அருகில் உள்ள அடியக்கமங்கலம் ஊராட்சியில் படித்துக் கொண்டிருந்த போது, அருகில் உள்ள எரவாச்சேரி கிராமத்தின் அஞ்சலகர் அப்துல் கஃபூர் வைத்திருந்த கார்ல் மார்க்ஸ், பிரெட்ரிக் எங்கெல்சு மற்றும் ராகுல சாங்கிருத்யாயன் ஆகியோர்களின் படைப்புகளை படித்ததால், சீனிவாசனுக்கு நூல்களை வாசிக்கும் பழக்கம் ஏற்பட்டது. ‘பழங்காசு’ சீனிவாசன். தமிழ்நாடு கலை இலக்கியப் பெருமன்றத்திற்காக பல ஆண்டுகள் உழைத்தவர். தமிழ்நாடு முற்போக்கு எழுத்தாளர் சங்கத்தின் உருவாக்கத்தில் பங்கெடுத்தவர்.

இளமை
தஞ்சாவூர் மாவட்டம், கும்பகோணம் வட்டம், திருவிடைமருதூர் எனும் சிற்றூரில் தெலுங்கு மொழி பேசும் குடும்பத்தில் பிறந்த சீனிவாசன் உயர்நிலைப் பள்ளிப் படிப்பை முடித்து, தோழிற்பயிற்சி நிலையத்தில் பயின்ற பின், திருச்சிராப்பள்ளி பாரத மிகு மின் நிறுவனத்தில் பணியில் சேர்ந்தார். இக்காலத்தில் சீனிவாசன் இந்தியப் பொதுவுடைமைக் கட்சியின் தொழிற்சங்கப் பணிகளில் களமாடினார். அத்துடன் சீனிவாசன் இந்தியாவைக் குறித்த பல்வேறு நூல்களைத் தேடித்தேடி படித்தார்.

சேகரித்த நூல்களில் பழமையானவைகள்
 1909ல் வை. மு. கோபால கிருஷ்ணமாச்சாரியால் பதிப்பிக்கப்பட்ட திருக்குறள் பரிமேலழகர் உரை மற்றும் பெயர் தெரியாத 4 பழைய உரைகள் 
  பர்த்தலோமேயு சீகன்பால்க் மற்றும் சார்லஸ் தியாப்பிலஸ் ஈவால்ட் ரேனியஸ் ஆகியோர் தமிழில் எழுதி மோனகன் பதிப்பகத்தார் வெளியிட்ட விவிலியம் தமிழ் மொழிபெயர்ப்பு நூல்கள்.
 1960ம் ஆண்டு வந்த  ஒரு இதழில் தொடராக ‘மதினத்துந்து’ நூல்  ‘தாமிரப் பட்டணம்’ எனும் கதையாக நவீன தமிழ் நடையில் மொழிபெயர்க்கப்பட்ட நூல். 
 வெ. சாமிநாத சர்மா எழுதிய 80 புத்தகங்கள் 
 இராமாயணக் கும்மி, நலுங்கு இராமாயணம், இராமாயண வெண்பா, தக்கை இராமாயணம்

பழங்காசு காலாண்டு இதழ்
பழைய நாணயங்கள், கல்வெட்டுகள் மீது அதிக ஈடுபாட்டால் பழங்காசுகளைச் சேகரித்து வந்த சீனிவாசன், தனது மனைவி சுசீலாதேவியை ஆசிரியராகக் கொண்டு 2001ல் ‘பழங்காசு’ காலாண்டு இதழைத் தொடங்கினார்.

மேற்கோள்கள்

வெளி இணைப்புகள்
  பழங்காசு சீனிவாசனின் காணொளி

தஞ்சாவூர் மாவட்ட நபர்கள்
தமிழ் மொழி ஆர்வலர்கள்
வாழும் நபர்கள்
நூல் சேகரிப்பாளர்கள்
விஜய் சாகர் வனவிலங்கு காப்பகம்

விஜய் சாகர் வனவிலங்கு காப்பகம் (Vijai Sagar Wildlife Sanctuary)  உத்தரப்பிரதேசத்தின் மகோபா மாவட்டத்தில் அமைந்துள்ளது. விஜய் சாகர் வனவிலங்கு சரணாலயம் 1990-ல் நிறுவப்பட்டது.

அணுகல் 
சரணாலயத்திலிருந்து 4 கி. மீ. தொலைவில் மகோபாவில் அருகிலுள்ள தொடருந்து மற்றும் பேருந்து நிலையங்கள் அமைந்துள்ளன. இது அலகாபாத் மற்றும் ஜான்சியிலிருந்து சாலை மற்றும் தொடருந்து மூலம் நன்கு இணைக்கப்பட்டுள்ளது. அருகிலுள்ள வானூர்தி நிலையம் கஜுராஹோ. இது  மகோபாவிலிருந்து 70 கி.மீ. தொலைவில் உள்ளது.

ஈர்ப்புகள் 
குள்ள நரி, கீரி, காட்டுப்பூனை மற்றும் பல்வேறு உள்ளூர் மற்றும் புலம்பெயர்ந்த பறவைகள் 3 சதுர கி.மீ. பரப்பளவை ஆக்கிரமித்துள்ளன. திசம்பரிலிருந்து பிப்ரவரி வரையிலான காலகட்டம் சுற்றுலா செல்ல ஏற்ற காலம்.

மேற்கோள்கள்

வெளி இணைப்புகள் 
 
 

உத்தரப் பிரதேச வனவிலங்கு காப்பகங்கள்
மகோபா மாவட்டம்
சர்சாய் நவார் ஈரநிலம்

சர்சாய் நவார் ஈரநிலம் (Sarsai Nawar Wetland) என்பது சர்சாய் நவார் சதுப்புநிலம் என்பது இந்தியாவின் உத்தரப்பிரதேச மாநிலத்தில் இட்டாவா மாவட்டத்தில் சர்சாய் நவாரில் அமைந்துள்ள பறவைகள் காப்பகமாகும். இந்த ஈரநிலம் நீர்ப்பறவைகளைப் பாதுகாப்பதை நோக்கமாகக் கொண்டுள்ளது. இது குறிப்பாக சாரசு கொக்கினை பாதுகாப்பதை நோக்கமாகக் கொண்டது. இது 2019ஆம் ஆண்டு முதல் பாதுகாக்கப்பட்ட ராம்சார் தளமாக நியமிக்கப்பட்டுள்ளது.

படங்கள்

மேலும் பார்க்கவும் 

 இட்டாவா வனவிலங்குப் பூங்கா

மேற்கோள்கள்

வெளி இணைப்புகள் 

இந்தியாவில் உள்ள நீர்த்தடங்கள்
உத்தரப் பிரதேச ஏரிகள்
Coordinates on Wikidata
உத்தரப் பிரதேச வனவிலங்கு காப்பகங்கள்
தனூரி ஈரநிலம்

தனூரி ஈரநிலம் (Dhanauri Wetlands) என்பது இந்தியாவின் உத்தரப் பிரதேசத்தில் உள்ள தன்கௌருக்கு அருகிலுள்ள தனூரி கிராமத்தில் அமைந்துள்ள ஒரு பறவைக் கண்காணிப்புப் பகுதியாகும்.

பல்லுயிர் 
தனூரி ஈரநிலத்தில் 120க்கும் மேற்பட்ட சாரசு கொக்குகள் உள்ளன. சாரசு கொக்குகள் உத்தரப்பிரதேசத்தின் மாநிலப் பறவையாகும்.

மேற்கோள்கள்

வெளி இணைப்புகள் 

 சரஸைப் பாதுகாப்பதற்காக தனௌரியை ஈரநிலம் என்று பட்டியலிடலாம்
 கிரேட்டர் நொய்டாவில் பறவை பார்வையாளர்கள் புதிய ஈரநிலத்தைக் கண்டுபிடித்தனர்
இந்தியாவில் உள்ள நீர்த்தடங்கள்
உத்தரப் பிரதேச வனவிலங்கு காப்பகங்கள்
பர்தியா தனேசுவர்

பர்தியா தனேசுவர் (Bardiya Daneshvar, )  ஈரான் நாட்டைச் சேர்ந்த ஒரு சதுரங்க விளையாட்டு வீரராவார். 2006 ஆம் ஆண்டு சூன் மாதம் 21 ஆம் தேதியன்று இவர் பிறந்தார். 2023 ஆம் ஆண்டு பர்தியா தனேசுவருக்கு கிராண்டுமாசுட்டர் பட்டம் வழங்கப்பட்டது.

சதுரங்க வாழ்க்கை 
2022  ஆம் ஆண்டு சூன் மாதத்தில்  தனேசுவர் ஈரானிய ஆடவர் இறுதி சதுரங்கப் போட்டியை வென்றார். இப்போட்டியில் அந்நாட்டின் முதல் நிலை வீரரான செயத் கலீல் மௌசாவிக்கு தேசுவருக்குப் பின்தங்கினார் என்பது குறிப்பிடத்தக்கதாகும்.

அக்டோபர் 2022 ஆம் ஆண்டு அக்டோபர் மாதத்தில் தனேசுவர் உலக இளைஞர் 16 வயதுக்குட்பட்டோர்  ஒலிம்பியாடு போட்டியில்  ஈரானைப் பிரதிநிதித்துவப்படுத்தினார்.  இந்தியாவின்  வி. பிரணவ் உடனான போட்டி சமநிலையில் முடிந்ததால் ஈரானும் இந்தியாவும் போட்டியை சமநிலையில் முடித்தன.

2023 ஆண்டு சூன் மாதத்தில்  தனேசுவர் ஆசிய கண்டங்களுக்கிடையிலான சதுரங்க வெற்றியாளர் போட்டியில் இரண்டாவது இடத்தைப் பிடித்தார், வெற்றியாளர் சம்சிதின் வோகிதோ முதலிடம் பிடித்தார்.

தனேசுவர் 2023 சதுரங்க உலகக் கோப்பையில் விளையாடினார், அங்கு இவர் முதல் சுற்றில் மகமது முரட்லியை தோற்கடித்தார். பின்னர்  கிராண்ட்மாசுட்டர் மற்றும் போட்டியின் 12 ஆவது நிலை வீரரான அலெக்சாண்டர் கிரிசுசுக்கை இரண்டாவது சுற்றில் தோற்கடித்தார். தனேசுவர் பின்னர் மூன்றாவது சுற்றில் சேலம் சலேவிடம் தோற்ருப் போனார்.

மேற்கோள்கள் 

சதுரங்க கிராண்டு மாசுட்டர்கள்
2006 பிறப்புகள்
வாழும் நபர்கள்
ஈரானிய சதுரங்க வீரர்கள்
இலங்கை தேயிலை அருங்காட்சியகம்

இலங்கை தேயிலை அருங்காட்சியகம் என்பது ஹந்தனை தேயிலை தொழிற்சாலையில் அமைந்துள்ளது. இது முதலில் 1925-ல் கட்டப்பட்டது. இது கண்டிக்கு தெற்கே  அமைந்துள்ளது.

தீவில் காபி உற்பத்தி தோல்வியடைந்ததைத் தொடர்ந்து தேயிலை வெற்றிகரமாகப் பயிரிடப்பட்ட பிரதேசங்களில் ஹந்தனையும் ஒன்றாகும். 1920களில் நிறுவப்பட்ட பசறை உப நிலையத்தைப் போன்று 1959-ல் இலங்கை தேயிலை ஆராய்ச்சி நிறுவனம் ஹந்தனை தோட்டத்திலிருந்து குத்தகைக்கு எடுக்கப்பட்டு காணியில் உப நிலையம் ஒன்றை நிறுவியது. நாட்டின் மையப்பகுதியில் தேயிலை உற்பத்தியின் தேவையினை பூர்த்தி செய்ய, பூச்சி, வறட்சியை எதிர்க்கும் தேயிலை இரகங்களை உற்பத்தி செய்யும் நோக்கில் ஹந்தனை நிலையம் அமைக்கப்பட்டது.

இலங்கை தேயிலை அருங்காட்சியகம் 1982ஆம் ஆண்டின் தொழிற்சாலை சட்டத்தின் 21ஆம் பிரிவின் கீழ் 9 சனவரி 1998-ல் கிளிபோர்ட் ரத்வத்தே (இலங்கை தேயிலை வாரியத்தின் தலைவர்) அவர்களால் ஆரம்பிக்கப்பட்ட ஒரு நடவடிக்கையின் கீழ் இணைக்கப்பட்டது. இந்த அருங்காட்சியகம் 1 திசம்பர் 2001 அன்று முறையாகத் திறக்கப்பட்டது.

2001ஆம் ஆண்டு இலங்கை தேயிலை சபை மற்றும் இலங்கை தோட்டக்காரர்கள் சங்கத்தினால் புனரமைக்கப்படுவதற்கு முன்னர் இங்குச் செயல்பட்டு வந்த நான்கு மாடி தேயிலை தொழிற்சாலை கைவிடப்பட்டு ஒரு தசாப்தத்திற்கும் மேலாகச் செயல்படாமல் இருந்தது. இந்த அருங்காட்சியகத்தில் ஜேம்சு டெய்லர் மற்றும் தாமசு லிப்டன் உள்ளிட்ட தேயிலை முன்னோடிகளின் காட்சிப் பொருட்கள் மற்றும் பல பழங்கால தேயிலை பதப்படுத்தும் சாதனங்கள் உள்ளன. தரை தளத்தில் 19ஆம் நூற்றாண்டின் காலனித்துவ மின்னாக்கிகள், உருளைகள், உலர்த்திகள், நொதித்தல் அட்டவணைகள், வரிசைப்படுத்தும் இயந்திரங்கள் போன்றவை உள்ளன. இரண்டாவது மாடியில் நூலகம் மற்றும் அருங்காட்சியகம் உள்ளது. மூன்றாவது தளத்தில் ஒரு கடை உள்ளது. மேல் தளத்தில் உணவகம் மற்றும் தேநீர் அறைகள் உள்ளன.

மேலும் பார்க்கவும் 

 இலங்கையில் உள்ள அருங்காட்சியகங்களின் பட்டியல்

மேற்கோள்கள்

வெளி இணைப்புகள் 

 அதிகாரப்பூர்வ இணையதளம்

Coordinates on Wikidata
இலங்கையின் அருங்காட்சியகங்கள்
விஜயதுர்க்கம் கோட்டை

விஜயதுர்க்கம் கோட்டை ('Vijaydurg Fort), இந்தியாவின் மகாராட்டிரா மாநிலத்தின் சிந்துதுர்க் மாவட்டத்தின் கடலில் அமைந்த கடல் கோட்டை ஆகும். இக்கோட்டையை சில்ஹார வம்ச ஆட்சியாளர் இரண்டாம் போஜன் 1193-1205 காலகட்டத்தில் கட்டினார். மராட்டியப் பேரரசர் சத்திரபதி சிவாஜி ஆட்சிக் காலத்தில் இக்கோட்டையை புதுப்பித்து கட்டினார்.

5 ஏக்கர் பரப்பளவில் அமைந்த விஜயதுர்க்கம் கோட்டையைச் சுற்றிலும் நான்கு புறமும் கடல் நீரால் சூழப்பட்டது. பல காலத்திற்குப் பின்னர் இக்கோட்டையின் கிழக்குப் பகுதியில் சாலை அமைத்து நிலப்பரப்புடன்  இணைக்கப்பட்டது. தற்போது இக்கோட்டையின் பரப்பளவு 17 ஏக்கராகவும், மூன்று புறங்களிலும் அரபுக் கடலால் சூழப்பெற்றது. சத்திரபதி சிவாஜி இக்கோட்டையின் பரப்பளவை அதிகரித்து, கிழக்குப் பகுதியில் 36 மீட்டர் உயரம் கொண்ட 3 மதில் சுவர்களை எழுப்பினார். இக்கோட்டை பாதுகாக்கப்பட்ட அரசுச் சின்னங்களில் ஒன்றாக அறிவிக்க்கப்பட்டுள்ளது.

அமைவிடம்
மகாராட்டிரா மாநிலத்தின் சிந்துதுர்க் மாவட்டத்தின் தேவகடத் தாலுகாவில் உள்ள விஜயதுர்க் நகரத்தின் கடற்கரையை ஒட்டி, அரபுக் கடலில் அமைந்துள்ளது. இக்கோட்டையின் கிழக்குப் பகுதி சிறிய சாலையால் நிலப்பரப்புடன் இணைக்கப்பட்டு, மற்ற மூன்று புறங்களில் அரபுக் கடலால் சூழப்பட்டது.

இதனையும் காண்க
 இந்தியாவில் உள்ள கோட்டைகளின் பட்டியல்

மேற்கோள்கள்

வெளி இணைப்புகள்

 WanderIndia Vijaydurg - A visitor's guide
 Vijaydurg Fort on konkan-online.com 
 Vijaydurg Fort | Konkan weather information 
 Vijaydurg Fort - Secret World

சிந்துதுர்க் மாவட்டம்
இந்தியாவிலுள்ள கோட்டைகள்
மகாராட்டிர கோட்டைகள்
உகார் அசத்லி

உகார் அசத்லி (Vugar Asadli)  அசர்பைசான்  நாட்டைச் சேர்ந்த ஒரு சதுரங்க விளையாட்டு வீரராவார்.  2001 ஆம் ஆண்டு அக்டோபர் மாதம் 9  ஆம் தேதியன்று இவர் பிறந்தார். 2019 ஆம் ஆண்டில் அசத்லிக்கு சதுரங்க கிராண்டு மாசுட்டர் பட்டம் வழங்கப்பட்டது. 2020 ஆம் ஆண்டு செப்டம்பர் மாதத் தரவுகளின்படி அசத்லி அசர்பைசான் நாட்டின் சதுரங்க தரவரிசையில் 9 ஆவது இடத்தில் இருந்தார்.

2016 ஆம் ஆண்டு நடைபெற்ற  உலக இளைஞர் சதுரங்க ஒலிம்பியாடு போட்டியில் 3 ஆவது பலகையில் விளையாடிய அசத்லி  6/8 புள்ளிகள் எடுத்தார். அதே சமயம் 2020 ஆம் ஆண்டு  போர்ச்சுகல் திறந்தநிலை விரைவு சதுரங்கப் போட்டியில், இவர் 6.5/8 புள்ளிகள் பெற்று 9 ஆவது இடத்தில் இருந்தார். 2020 போர்ச்சுகல் திறந்தநிலை சதுரங்கப் போட்டியில் இவர் 7/9 புள்ளிகள் எடுத்தார். இயூகோ டென் எர்டாக்கு, எவ்கெனி அலெக்சீவ், எட்வர்டோ இடுரிசாகா, அலெக்சாண்டர் இண்ட்சிக்கு, ஆர்யன் தாரி, அலெக்சாண்டர் மோட்டிலெவ் மற்றும் திக்ரான் கமாரியன் ஆகியோருடன் 2 முதல் 9 ஆவது வரையிலான இடத்தில் இருந்தார். பக்கூ திரந்தநிலை சதுரங்கப் போட்டியில்  2019  ஆம் ஆண்டில் இவர் 7.5/9 புள்ளிகள் எடுத்து 3 ஆவது இடத்தைப் பிடித்தார்.

அசாத்லி 2017 ஆம் ஆண்டில் பிடே அமைப்பிடமிருந்து பன்னாட்டு மாசுட்டர்  பட்டத்தையும், 2015 ஆம் ஆண்டில் பிடே மாசுட்டர்  பட்டத்தையும், 2014 ஆம் ஆண்டில் மாசுட்டர்  பட்டத்தையும் பெற்றார்.

மேற்கோள்கள்

புற இணைப்புகள் 

 Vugar Asadli rating card at FIDE

சதுரங்க கிராண்டு மாசுட்டர்கள்
வாழும் நபர்கள்
2001 பிறப்புகள்
அசர்பைசான் சதுரங்க வீரர்கள்
அலிசர் கரிமோவு

அலிசர் கரிமோவு (Alisher Karimov)  தசிகிசுத்தான் நாட்டைச் சேர்ந்த ஒரு சதுரங்க விளையாட்டு வீரராவார். 1997 ஆம் ஆண்டில் பிறந்த இவர் பிடே மாசுட்டர் பட்டத்தை 2018 ஆம் ஆண்டில் பெற்றார்.

சதுரங்க வாழ்க்கை
2016 ஆம் ஆண்டில் நடைபெற்ற சதுரங்க ஒலிம்பியாடு போட்டி உட்பட பல சதுரங்க ஒலிம்பியாடு போட்டிகளில் இவர் தசிகிசுத்தான் நாட்டை பிரதிநிதித்துவப்படுத்தியுள்ளார். 2016 ஆம் ஆண்டு நடைபெற்ற ஒலிம்பியாடு போட்டியில் 4½/9 புள்ளிகளும் 2018 ஆம் ஆண்டு நடைபெற்ற ஒலிம்பியாடு போட்டியில் 6/9 புள்ளிகளும்  எடுத்தார்.

2021 ஆம் ஆண்டு நடைபெற்ற சதுரங்க உலகக் கோப்பை போட்டியில் அலிசர் கரிமோவு விளையாடினார். இப்போட்டியில் முதல் சுற்றில் சியார்ச்சு கோரியிடம் 1½-½ என்ற புள்ளிகள் கணக்கில் தோற்கடிக்கப்பட்டார். 2023 ஆம் ஆண்டு அசர்பைசான் நாட்டின் பக்கூ நகரில் நடைபெறும் சதுரங்க உலகக் கோப்பை போட்டியில் பங்கேற்று விளையாடினார். முதல் சுற்றில் அமெரிக்காவைச் சேர்ந்த சதுரங்க வீரர் அவோண்டர் இலியாங்கிடம் போட்டியிட்டு தோற்றுப்போனார்.

மேற்கோள்கள்

புற இணைப்புகள் 

Alisher Karimov chess games at 365Chess.com

1997 பிறப்புகள்
வாழும் நபர்கள்
தஜிகித்தான் சதுரங்க வீரர்கள்
சித்தும்போ முவாலி

சித்தும்போ முவாலி  (Chitumbo Mwali)  சாம்பியா நாட்டைச் சேர்ந்த ஒரு சதுரங்க விளையாட்டு வீரராவார். 2007 ஆம் ஆண்டு இவருக்கு  பன்னாட்டு சதுரங்க மாசுட்டர் பட்டம் வழங்கப்பட்டது.

சதுரங்க வாழ்க்கை 
2006 ஆம் ஆண்டு ஆப்பிரிக்க இளையோர் சதுரங்கப் போட்டியில் வெற்றி பெற்று வெற்றியாளரானார். 2007 ஆம் ஆண்டில் ஆப்பிரிக்கா அளவில் நடைபெற்ற  ஆப்பிரிக்க விளையாட்டுப் போட்டிகளில்  நான்காவது பலகையில் விளையாடி முவாலி வெள்ளிப் பதக்கத்தைப் பெற்றார்.

2021 ஆம் ஆண்டு சாம்பியன் சதுரங்க உலகக் கோப்பை தகுதிச் சுற்றில் வென்ற பிறகு, இவர் 2021 சதுரங்க உலகக் கோப்பையில் விளையாடத் தகுதி பெற்றார். இரண்டு சுற்றுகள் மற்றும் ஒரு ஆட்டம் கைவசம் இருந்த நிலையில் 1.5 புள்ளிகள் பின்தங்கி இருந்த நிலையில்  எதிராகப் போட்டியிட்ட சாம்பிய சதுரங்க வீரர் ஆண்ட்ரூ கயோண்டே, ஒரு சர்ச்சை காரணமாக  போட்டியை விட்டு வெளியேறினார்.

உலகக் கோப்பையின் முதல் சுற்றில், அதிக புள்ளிகளுடன் விளையாடிய  ஐக் எம். மார்டிரோசுயனுக்கு எதிரான முதல் ஆட்டத்தில் சித்தும்போ முவாலி தோல்வியடைந்தார். இரண்டாவது போட்டியில் முவாலி  வெற்றிபெற்றார்.  இதனால் போட்டி சமநிலை முடிவை எட்டியது. சமநிலை முறிவு போட்டிகளில் முவாலி  2-0 என்ற புள்ளிகள் கணக்கில்  தோற்கடிக்கப்பட்டார்.

முவாலி 2023 சதுரங்க உலகக் கோப்பையில் போட்டியிட சாம்பியன் நாட்டு தகுதிச் சுற்று போட்டிகளை வென்றார் , இங்கு அவர் முதல் சுற்றில் துருக்கி நாட்டைச் சேர்ந்த சதுரங்க வீரர் முசுதபா இல்மாசால் தோற்கடிக்கப்பட்டார்.

முவாலி கணக்காளராகவும் சதுரங்க  பயிற்சியாளராகவும் உள்ளார்.

மேற்கோள்கள்

புற இணைப்புகள் 
 Chitumbo Mwali rating card at FIDE 
 Chitumbo Mwali chess games at 365Chess.com
 Chitumbo Mwali player profile and games at Chessgames.com

வாழும் நபர்கள்
1986 பிறப்புகள்
சாம்பிய சதுரங்க வீரர்கள்
சதுரங்க கிராண்டு மாசுட்டர்கள்
இராட்வெல் மகோடோ

இராட்வெல் மகோடோ (பிறப்பு 1987) (Rodwell Makoto)  சிம்பாப்வே நாட்டைச் சேர்ந்த ஒரு சதுரங்க விளையாட்டு வீரராவார். 1987 ஆம் ஆண்டு இவர் பிறந்தார். 2013 ஆம் ஆண்டு பன்னாட்டு சதுரங்க மாசுட்டர் பட்டம் இவருக்கு வழங்கப்பட்டது..

2012 ஆம் ஆண்டில் நடைபெற்ற  தென்னாப்பிரிக்க திறந்தநிலை சதுரங்க பொட்டியினை மகோடோ வென்றார்.  மேலும் சிம்பாப்வே நாட்டிற்கான சதுரங்க ஒலிம்பியாடு அணியிலும் இவர் இடம்பெற்றார்   2013 ஆம் ஆண்டில் பன்னாட்டு மாசுட்டர் பட்டம் பெற்ற இவர் 2015 ஆம் ஆண்டு சூன் மாதத்தில் 2403 என்ற எலோ தரப்புள்ளிகளை அடைந்தார். இராபர்ட் குவாசுக்குப் பிறகு சிம்பாப்வே நாட்டின்  இரண்டாவது உயர் தரமதிப்பீடு பெற்ற பன்னாட்டு மாசுட்டர் என்ற சிறப்பு இவருக்கு கிடைத்தது. அந்த நேரத்தில் இவர் 2422 புள்ளிகள் பெற்றவராக இருந்தார்.

2021 ஆம் ஆண்டு நடைபெற்ற சதுரங்க உலகக் கோப்பை போட்டிக்கு இவர் தகுதி பெற்றார், அங்கு  முதல் சுற்றில் விளாடிசுலாவ் கோவலெவ் என்பவரால் தோற்கடிக்கப்பட்டார்.

2023 ஆம் ஆண்டுக்கான உலகக் கோப்பை தகுதிச் சுற்ரில் வெற்றி பெற்ற இவர்  2023 ஆம் ஆண்டு சதுரங்க உலகக் கோப்பைக்கு மீண்டும் தகுதி பெற்றார், இங்கு அவர் முதல் சுற்றில் அசர்பைசான் நாட்டு சதுரங்க வீரர் நிசாத் அபாசோவால்  தோற்கடிக்கப்பட்டார்.

மேற்கோள்கள்

புற இணைப்புகள் 

 Rodwell Makoto rating card at FIDE 
 Rodwell Makoto player profile and games at Chessgames.com
 Rodwell Makoto games at 365Chess

1987 பிறப்புகள்
வாழும் நபர்கள்
சிம்பாப்வே சதுரங்க வீரர்கள்
சதுரங்க கிராண்டு மாசுட்டர்கள்
பெர்னார்டோ உரோசெல்லி

பெர்னார்டோ உரோசெல்லி மைல்கே  (Bernardo Roselli Mailhe)  உருகுவே நாட்டைச் சேர்ந்த ஒரு சதுரங்க வீரராவார். 1965 ஆம் ஆண்டு செப்டம்பர் மாதம் 17 ஆம் தேதியன்று இவர் பிறந்தார். 1994 ஆம் ஆண்டு பன்னாட்டு சதுரங்க மாசுட்டர் பட்டம் இவருக்கு வழங்கப்பட்டது.

1984 மற்றும் 2008 ஆம் ஆண்டுகளுக்கு இடையில்  பெர்னார்டோ உரோசெல்லி பதின்மூன்று முறை உருகுவே சதுரங்க வெற்றியாளர் போட்டிகளை வென்றார். மேலும் சதுரங்க ஒலிம்பியாடு போட்டிகளில்  பதினொரு முறை (1986-2014) உருகுவேயைப் பிரதிநிதித்துவப்படுத்தினார். இவரது சதுரங்க வாழ்க்கையின் தொடக்கத்தில், 1985 ஆம் ஆண்டு கொரியண்ட்டு நகரில் நடைபெற்ற  12 ஆவது தென் அமெரிக்க மண்டலப் போட்டியில் 15வது இடத்தைப் பிடித்தார்.

2002 ஆம் ஆண்டில் ரிபப்ளிகா அர்கெந்தினா  சதுரங்க மாசுட்டர் போட்டியின் ஐந்தாவது பதிப்பில் செருமன் கணினி நிரலான இயர்க்சு  8.0 நிரலை  விட உரோசெல்லி முதல் இடத்தைப் பிடித்தார்.

மேற்கோள்கள்

புற இணைப்புகள் 
 Bernardo Roselli Mailhe rating card at FIDE 
 Bernardo Roselli Mailhe player profile and games at Chessgames.com
 Bernardo Roselli Mailhe chess games at 365Chess.com
 Bernardo Roselli Mailhe FIDE rating history at OlimpBase.org

வாழும் நபர்கள்
1965 பிறப்புகள்
உருகுவை மக்கள்
சதுரங்க வீரர்கள்
முகமது திசிர்

முகமது திசிர்  (Mohamed Tissir)   மொராக்கோ நாட்டைச் சேர்ந்த ஒரு சதுரங்க வீரராவார். 1976 ஆம் ஆண்டு நவம்பர் மாதம் 27 ஆம் தேதியன்று  இவர் பிறந்தார்.  1999 ஆம் ஆண்டில் இவருக்கு பன்னாட்டு மாசுட்டர் பட்டம் வழங்கப்பட்டது.

சதுரங்க வாழ்க்கை 
1999 ஆம் ஆண்டில் ஆப்பிரிக்க சதுரங்க வெற்றியாளர் போட்டியையும்  1996, 1999 மற்றும் 2005 ஆம் ஆண்டுகளில்  மொராக்கோ சதுரங்க வெற்றியாளர் போட்டியையும் முகமது திசிர் வென்றார், மேலும் பல சதுரங்க ஒலிம்பியாடு போட்டிகளில்  மொராக்கோ  நாட்டைப் பிரதிநிதித்துவப்படுத்தியுள்ளார்.  2004 ஆம் ஆண்டில் பால்மா டி மல்லோர்காவின் 36 ஆவது சதுரங்க ஒலிம்பியாடு போட்டியில் தங்கப் பதக்கம் வென்றுள்ளார். மேலும் 1999  ஆம் ஆண்டில்  இயோர்டானில் நடைபெற்ற அரபு விளையாட்டுகளிலும் வென்றார்.

2000 ஆம் ஆண்டில் சதுரங்க உலகக் கோப்பை போட்டியில் திசிர்  விளையாடினார், அங்கு அவர் இடம்பெற்றிருந்த குழுவில் கடைசி இடத்தைப் பிடித்தார்.  2004 ஆம் ஆண்டின் பிடே உலக சதுரங்கப் போட்டியிலும் திசிர் விளையாடினார்.  அங்கு இவர் முதல் சுற்றில் அலெக்சி திரீவ் என்பவரால் தோற்கடிக்கப்பட்டார்.

சதுரங்கப் பயிற்சியாளராகவும் இவர் செயல்படுகிறார். 2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலக கோப்பை போட்டியிலும் இவர் விளையாடினார். .

மேற்கோள்கள்

புற இணைப்புகள் 
 Mohamed Tissir rating card at FIDE 
 Mohamed Tissir chess games at 365Chess.com
 Mohamed Tissir player profile and games at Chessgames.com
 Mohamed Tissir's profile in lichess.org
 Mohamed Tissir's profile in chess.com

வாழும் நபர்கள்
1976 பிறப்புகள்
மொரோக்கோ சதுரங்க வீரர்கள்
டேனியல் காவ்தெரி

டேனியல் காவ்தெரி  (Daniel Cawdery) தென்னாப்பிரிக்க நாட்டைச் சேர்ந்த ஒரு சதுரங்க வீரர் ஆவார். 2014 ஆம் ஆண்டில் பிடே அமைப்பு இவருக்கு பன்னாட்டு மாசுட்டர் பட்டத்தை வழங்கியது. 2008 ஆம் ஆண்டில் வேட்பாளர் மாசுட்டர்  பட்டமும்   2013 ஆம் ஆண்டில் பிடே மாசுட்டர் பட்டமும் இவருக்குக் கிடைத்தன. 

2015 மற்றும் 2022 ஆம் ஆண்டுகளில்  தென்னாப்பிரிக்க சதுரங்க வெற்றியாளர் போட்டியை இவர் வென்றார்,   மேலும் தென்னாப்பிரிக்க சதுரங்க  ஒலிம்பியாடு  அணிக்காக 1998, 2006, 2008, 2012, 2016 மற்றும் 2018 ஆகிய ஆண்டுகளில் விளையாடியுள்ளார்.     

காவ்தெரி 2017  ஆம் ஆண்டு நடைபெற்ற சதுரங்க உலகக் கோப்பைக்கு தகுதி பெற்றார்.  அங்கு இவர் முதல் சுற்றில் வெற்றியாளரான லெவோன் அரோனியனால்  தோற்கடிக்கப்பட்டார்.   2023 ஆண்டு சதுரங்க உலகக் கோப்பை போட்டியியிலும் விளையாடினார். இப்போட்டியில் முதல் சுற்றில் கிறிசுடோபல் என்ரிக்வேசு வில்லாக்ராவினால்  தோற்கடிக்கப்பட்டார்.

மேற்கோள்கள்

புற இணைப்புகள் 

 Daniel Cawdery rating card at FIDE 
 Daniel Cawdery player profile and games at Chessgames.com
 Daniel Cawdery chess games at 365Chess.com
1982 பிறப்புகள்
வாழும் நபர்கள்
தென்னாப்பிரிக்கர்கள்
சதுரங்க வீரர்கள்
ரச்சிதா ராம்

ரச்சிதா ராம் (Rachita Ram) இந்தியாவைச் சேர்ந்த ஒரு திரைப்பட நடிகையாவார். 1992 ஆம் ஆண்டு அக்டோப்பர் மாதம் 3 ஆம் தேதியன்று இவர் பிறந்தார். கன்னட மொழிப் படங்களில் நடித்து வருகிறார். பல்வேறு தொலைக்காட்சி நிகழ்ச்சிகளில் தோன்றிய ரச்சிதா, 2013 ஆம் ஆண்டு வெளிவந்த புல்புல் என்ற கன்னடத் திரைப்படத்தின் மூலம் அறிமுகமானார். இப்படத்தின் மூலம் அவர் சிறந்த நடிகைக்கான பிலிம்பேர் விருதைப் பெற்றார். இதற்காக சிறந்த நடிகைக்கான பிலிம்பேர் விருதைப் பெற்றார். இதைதவிர மூன்று சீமா திரைப்பட விருதுகள் உட்பட பல்வேறு விருதுகளை வென்றுள்ளார். பிந்தியா ராம் என்ற பெயராலும் இவர் அழைக்கப்படுகிறார்.

மேற்கோள்கள்

புற இணைப்புகள்

 

Articles with hCards
கன்னடத் திரைப்பட நடிகைகள்
வாழும் நபர்கள்